UČNO GRADIVO VSEBINSKI SKLOP 1

 Teoretični pristopi v sociologiji

Temeljne razlage družbe, vsaka s svojega zornega kota obravnava družbene pojave, vse tri pa prispevajo k boljšemu razumevanju družbe, njene zgradbe, spreminjanja in vloge posameznika v njej.

Strukturalno – funkcionalni pristop = sociologija reda

* problematika ohranjanja družbene povezanosti (integracije),
* integracija ob hitrih družbenih spremembah (Comte),
* analiza družbene zgradbe (strukture) in raziskovanja funkcijske vloge njenega delovanja (gospodarstvo, politika, družina, izobraževalne institucije…)
* klasični predstavnik funkcionalizma je francoski sociolog Durkheim: pomen družbenih vplivov na posameznika, družbena povezanost,
* vrednote, norme
* Durkheim razlaga različna nagnjenja k samomorilnosti s pomočjo statističnih podatkov (pravi, da je največ samomorov je v protestantskih skupnostih, individualizem in nizka povezanost z družbo),
* kakšno funkcijo ima revščina? Kako pripomore k ohranjanju družbe? Kakšne so funkcije kriminala? Kakšna je vloga družbene neenakosti?
* Talcot Parsons (1902 – 1979) in Merton (1910 – 2003), ameriška sociologa – vprašanje o temeljnih predpostavkah družbe : 4 najpomembnejši podsistemi: družina, ekonomski sistem, politični sistem, kulturni sistem),
* Merton: manifestne funkcije , ljudje jih prepoznajo in se jih zavedajo, npr. ljudje se zavedajo pomena izobraževalnih institucij – višja izobrazba prinaša boljše možnosti; latentne ali prikrite – nenameravane, ljudje se jih niti ne zavedajo (šola prinaša tudi srečevanja in vzpostavljanje stikov z drugimi),
* Očitki tej teoriji so: posveča se le stabilnosti družbe in vprašanjem reda, vse pojave v družbi obravnava kot nujne, pomembno je le ohranjanje celote, nekritičnost do družbene neenakosti.

SOCIALNO - KONFLIKTNA TEORIJA = makrosociološki pristop

* dejavna vloga posameznika,
* Karl Marx (1818 – 1883),
* družba ni harmonična celota v kateri vlada soglasje,
* nasprotja – konflikti v družbi,
* družbena moč enih, izkoriščanja drugih
* boj za redke dobrine, konflikti, ki se nanašajo na njihovo porazdelitev,
* različni interesi in cilji,
* danes celo medgeneracijski konflikti,
* družbene spremembe kot rezultat konfliktov,
* bogastvo – revščina,
* gesla »Tovarne delavcem«,
* konfliktni teoretiki: Ralf Darendorf (1929 – 2009): vzrok konfliktov ni le privatna lastnina proizvajalnih sredstev,
* institucionalni vzorci avtoritete, družbene moči, za izkoriščanje ni nujno le lastništvo proizvajalnih sil, zadostuje že tudi visok položaj,
* Marx vidi konec neenakosti v brezrazredni, komunistični družbi, Darendorf pa pravi, da konflikti ne bodo nikoli odpravljeni,
* konfliktna teorija opozarja predvsem na družbeno neenakost, je kritična do družbenih razmer, zagovarja aktiven odnos posameznika do družbe, opozarja na konfliktnost interesov, podrejanje, prisilo,
* očitki konfliktni teoriji: družba niso le konflikti, je tudi sodelovanje in solidarnost.

SIMBOLNO – INTERAKCIONISTIČNI PRISTOP – mikrosociološki pristop

* v središču je posameznik in njegove interakcije,
* kako ljudje vstopajo v različne odnose,
* družba je rezultat interakcij posameznikov,
* interakcija med ljudmi je simbolna,
* ljudje dajejo dogajanjem, ravnanju drugih in sebe različen pomen,
* če nekdo v nekaj verjame (npr. v zdravilno moč), bo v skladu s tem tudi deloval – v tem pogledu je predstava, ki jo ima za človeka resnična (Thomasov teorem, idejni tvorec je sociolog William Thomas),
* družba je konstrukcija realnosti,
* definicije situacije so pri ljudeh lahko subjektivne, po drugi strani pa ljudje v podobnih situacijah ravnajo podobno,
* posameznik je razumljen kot aktivno bitje (ob upoštevanju norm, vrednot in obstoječe družbene organizacije),
* Max Weber (1864 – 1920)) – ni dovolj vzorčno – posledično pojasnjevanje družbenih procesov, razumeti moramo tudi delovanje človeka, ki je svobodno in razumno bitje,
* George Herbert Mead (1863 – 1931) je raziskoval socializacijske procese (»jaz« gradi ob komunikaciji in interakcijami s pomembnimi drugimi),
* ameriški sociolog Erwing Goffman (1922 – 1982): ljudje so kot igralci na odru (mimika, geste, interakcijski rituali / pozdravljanje, rokovanje…),
* družba, zgradba, mesto posameznika v njej,